La 18-an de oktobro en la Zaozhuang-a Universitato okazis ceremonio por festi la fondiĝon de Esperanto-konsilio de la universitato kaj funkciiĝon de la unua klaso de Esperanto-fako. En ĝi partoprenis gvidantoj de Ĉina Esperanto-Ligo kaj El Popola Ĉinio, kaj ankaŭ gvidantoj, instruistoj kaj lernantoj de Zaozhuang-a Universitato. Post longa preparo, la Esperanto-fako finfine estis sukcese lanĉita en la universitato. Dum la sekvaj 4 jaroj, la 25 lernantoj lernos Esperanton, la anglan lingvon kaj aliajn fakajn kaj fundamentajn sciojn. Prof-ro Li Weilun, emerita profesoro de la Pekina Lingva kaj Kultura Universitato estas invitita kiel instruisto pri gramatiko kaj fonetiko por la unua semestro.
#000001
En la kunveno fondiĝis la Esperanto-konsilio konsistanta el 20 anoj el la universitato, esperanto-asocioj kaj fakaj organizoj de Esperanto, nome Ĉina Esperanto-Ligo, El Popola Ĉinio kaj Ĉina Radio Internacia. La konsilio estas gvidata de s-ro Chen Haosu, honora prezidanto de Ĉina Esperanto-Ligo, kiu laboras por esplori kaj antaŭenpuŝi la lernigon de Esperanto por la sekvaj jaroj en la universitato. Laŭplane la lernantoj diplomiĝos en la jaro 2021.
#000002